open-index/open-wikipedia-markdown huggingface dataset:
MB

**MB** gali reikšti:
* Megabaitas – informacijos kiekio matavimo vienetas, = 1024×1024 B = 1 048 576 B = 220 B;
* Mažoji bendrija – ribotos civilinės atsakomybės privatusis juridinis asmuo – įmonė, kurios visi nariai yra fiziniai asmenys.
Tomas Ledin

**Tomas Folke Jonas Ledin** (g. 1952 m. vasario 25 d. Estešunde, Švedija) – Švedijos dainininkas, dainų autorius, gitaristas ir įrašų prodiuseris.

Tomas karjerą pradėjo 1972 m., kai išleido pirmąjį singlą „Då ska jag spela“, kuris šalyje tapo hitu. Vėliau sekė kitos sėkmingos atlikėjo dainos, tokios kaip „Blå, blå känslor“ (1973), „Knivhuggarrock“ (1975), „Festen har börjat“ (1976) ir „I natt är jag din“ (1977).

1980 m. Eurovizijos konkurse su daina „Just nu!“ atlikėjas užėmė dešimtą vietą. Daina tapo dideliu hitu Skandinavijoje, o Graikijoje ir Portugalijoje išleista angliška kūrinio versija „Right Now!“ taip pat tapo populiari.

## Diskografija

### Albumai
* 1972 – *Restless Mind*
* 1973 – *Hjärtats rytm*
* 1975 – *Knivhuggarrock*
* 1976 – *Natten är ung*
* 1977 – *Tomas Ledin*
* 1978 – *Fasten Seatbelts*
* 1979 – *Ut på stan*
* 1980 – *Looking for a Good Time*
* 1982 – *Gränslös*
* 1982 – *The Human Touch*
* 1983 – *Captured*
* 1988 – *Down on the Pleasure Avenue*
* 1990 – *Tillfälligheternas spel*
* 1993 – *Du kan lita på mig*
* 1996 – *T*
* 1997 – *Sånger att älska till*
* 2000 – *Djävulen & ängeln*
* 2002 – *Hela vägen*
* 2003 – *I sommarnattens ljus*
* 2004 – *Med vidöppna fönster*
* 2006 – *Plektrum*
* 2009 – *500 dagar om året*
* 2012 – *Restless Mind* (Bonus Version)
* 2013 – *Höga kusten*

## Nuorodos

* Oficiali svetainė (švedų k.)

|-
Šulininkų ežeras

**Šulininkų ežeras** arba ***Pervalonių ežeras*** – ežeras Lietuvoje, Trakų rajone, 5 km į šiaurę nuo Trakų, 0,7 km nuo šiaurinio Galvės kranto. Ežeras termokarstinės kilmės. Jo ilgis iš šiaurės rytų į pietvakarius 0,76 km, plotis iki 0,5 km. Altitudė 152 m. Giliausia Šulininkų ežero vieta siekia 35,5 m. Krantai aukšti ir statūs, apyežerėje driekiasi dirbami laukai, o vakaruose dunkso Šulininkų miškas. Vakarinėje dalyje yra 0,2 ha ploto salelė. Ežeras nenutekantis, priklauso Galvės ežero baseinui.

Rytinėje pakrantėje yra Šulininkų kaimas. Kiek toliau vakaruose telkšo pora mažų ežerėlių – Apvalukas ir Dydiškių ežeras. Rytine pakrante eina kelias Nr. 4722 (Trakai – Rykantai).

## Šaltiniai
Kupstinė šluotsmilgė

* *Deschampsia caespitosa*

**Kupstinė šluotsmilgė** (*Deschampsia cespitosa*) – miglinių (*Poaceae*) šeimos šluotsmilgių (*Deschampsia*) genties augalas. Auga Eurazijos miškų, stepių ir tundros juostose, vietomis Amerikose, Australijoje.

Aukštis – 30–100 cm, sudaro tankų stiebų kuokštą. Šaknys kuokštinės, gali siekti 80 cm gylį (pelkynuose – 20 cm). Žiedynas – 10–25 cm ilgio šluotelė.

Labai dažna užliejamose ir žemyninėse pievose, krūmynuose, miškuose. Pašarinė augalo vertė menka. Šienaujamų pievų piktžolė.


File:DeschampsiaCespitosa1.jpg|Augalas
File:Deschampsia cespitosa.JPG|Žiedynai
File:Ruwe smele ligula Deschampsia cespitosa.jpg|Stiebas
File:Aira cespitosa — Flora Batava — Volume v1.jpg|Požymiai


## Šaltiniai
Trišakių akmuo

**Trišakių akmuo**, dar vadinamas **Batakmeniu, Čebatoriumi** – mitologinis akmuo, esantis Trišakių kaime (Vabalninko sen.), Biržų rajone, apie 2 km į pietus nuo kelio , pasukant iš Svilių. Žmogaus ūgį siekiantis riedulys stūkso miško kampo pakraštyje, supamas vešlios miško augmenijos, smarkiai apsamanojęs. Nuo šalia praeinančio gruntinio kelio jį skiria atviras dirbamas laukas (apie 150 m). Paminklą žyminčių ženklų nėra. Už 20 m į miško gilumą guli perpus mažesnis riedulys, kelios nuolaužos.

Tai istorinę ir mitologinę vertę turintis regioninės reikšmės objektas, 2007 m. įrašytas į LR Kultūros vertybių registrą (unikalus kodas ). Apie šį akmenį yra užrašyta kaimyninių Trišakių ir Voriškių kaimų gyventojų pasakojimų.

## Duomenys

Stambus riedulys yra paliestas žmogaus veiklos. Akmuo pilkas, vidutinio grūdėtumo granitas. Pietinėje pusėje yra 1990 m. iškaltas 16x16 cm dydžio Gedimino stulpų ženklas ir metai „1918–1990“. Rytinė dalis nuskelta.

* Aukštis nuo žemės paviršiaus – 1,8 m
* Ilgis – 3,8 m
* Plotis – 3,0 m

## Šaltiniai
Šlavinas

**Šlavinas** – ežeras rytų Lietuvoje, Molėtų rajone, 10 km į rytus nuo Inturkės, Labanoro regioniniame parke. Ežeras telkšo rininės kilmės duburyje. Ilgis iš vakarų į rytus 1,47 km, plotis iki 0,31 km. Altitudė 150,9 m. Giliausia vieta (26 m) yra ežero viduryje. Krantai daugiausia statūs, aukšti, tik pietinėje pakrantėje ties vidurine dalimi pelkėti. Šiaurinėje pakrantėje auga Juodenėnų miškas, kitose pakrantėse plyti pievos, dirbami laukai, pietinėje pakrantėje stūkso miškelis.

Vakaruose įteka upelis iš menko Slabados ežero, rytuose P-1 upelis išteka į Sutrinio ežerą (Spenglos upės intako Pravalos baseinas, Žeimenos upės baseinas).

Ties rytiniu Šlavino galu yra Šlavinos, ties vakariniu – Slabados, o ties šiaurrytiniu – Jusėniškių, kaimai. Veikia kaimo turizmo sodyba, yra stovyklavietė. Vakarine pakrante eina kelias . Šiaurrytiniu krantu eina riba su Švenčionių rajonu.

Ežero pavadinimas kildinamas nuo žodžio *šluoti* (*šlavu, šlaviau*; „braukti, valyti su šluota“),  („šluoti“), plg. sen.  („valau“),  („valau, skalauju, plaunu“),  („grynas, tyras“).

## Šaltiniai
Bilgorajus

**Bilgòrajus**  () – miestas pietryčių Lenkijoje, priklauso Liublino vaivadijai. Bilgorajaus apskrities centras. 27 290 gyventojų (2012 m. duomenys). Per miestą teka keturi upeliai: *Biala Lada*, *Czarna Lada*, *Osa* ir *Próchnica*.

## Etimologija

Bilgorajus pavadintas pagal *Biely Goraj* kalvą, ant kurios XVI a. buvo įkurtas.

## Istorija

Miestas įkurtas 1578 m., tais pačiais metais suteiktos ir miesto teisės. XIX a. miestas buvo Liublino gubernijos Bilgorajaus apskrities centras.

1975–1998 m. buvo Zamostės vaivadijoje.

## Galerija

BialaLada.jpg|Biala Lados upelis tekanti per Bilgorajų
Biłgoraj - Park Solidarności.jpg|Miesto parkas
Biłgoraj - Kosciuszki 5.jpg|Bilgorajus
BiłorajMiasto.png|Bilgorajaus žemėlapis


## Šaltiniai
Liubartuvas

**Liubártuvas**  () – miestas rytų Lenkijoje, Liublino vaivadijoje. Liubartuvo apskrities ir valsčiaus centras. 22 654 gyventojai (2010 m. duomenys). Nutolęs 26 km į šiaurę nuo Liublino. Per miestą teka Vepšas. Netoli miesto įsikūręs *Kozlovieco kraštovaizdžio parkas* (). Liubartuvo plotas – 13,91 km².

## Etimologija

Pavadintas Liubarto – Ldk Gedimino sūnaus garbei. Iki 1744 m. buvo žinomas kaip *Lewartów*.

## Istorija

Miestą įkūrė Petras Firlejus, 1543 m. gegužės 29 d. Ldk Žygimanto Senojo įsakymu. Tuo metu miestas buvo reformacijos kultūros ir švietimo centru. XIX a. miestas buvo Liublino gubernijos Liubartuvo apskrities centras.

## Galerija

Bazylika pw św Anny.jpg|Šv. Onos bazilika
Lubartow.jpg|Sanguškų rūmai
Lubartów, Pałac Sanguszków, fontanna.jpg|Rūmų fontanas


## Šaltiniai
Lukuvas

**Lùkuvas**  () – miestas rytų Lenkijoje. Lukuvo apskrities centras. 30 827 gyventojai (2012 m. duomenys). Plotas – 35,75 km², kurio 13 % sudaro miškai. Per miestą teka Kžna. Lukuvas yra maždaug 160 m virš jūros lygio. Svarbus susisiekimo mazgas. Per miestą eina geležinkelio linija jungianti Brestą su Varšuva ir Berlynu. Kita linija jungia Lukuvą su Demblinu ir Skernevicėmis.

## Etimologija

Pavadinimas kilęs iš senovės slavų žodžio *łuk*, reiškiančio 'vietą, esančią pelkėse'.

## Istorija

Rašytiniuose šaltiniuose pirmą kartą paminėtas 1233 m. 1403 m. suteiktos miesto teisės. XIX a. buvo Sedlcių gubernijos Lukuvo apskrities centras.

Buvo Sedlcių vaivadijoje (1975–1998 m.). Nuo 1999 m. priklauso Liublino vaivadijai.

## Galerija

Zegar na Placu Wolności i Solidarności w Łukowie.jpg|Laikrodis laisvės ir solidarumo aikštėje
Lukow-station-10120521.jpg|Lukuvo geležinkelio stotis
Lukow, Poland - panoramio.jpg
Ul. ks. kard. S. Wyszyńskiego w Łukowie.jpg
Łuków, Muzeum Regionalne.jpg
Łuków, plac Solidarności i Wolności.jpg


## Šaltiniai
Šlamų ąžuolas

**Šlamų ąžuolas** – išskirtinio amžiaus ąžuolas, augantis Pasvalio rajone, Pasvalio apylinkių seniūnijoje, Šlamų kaime.

Ąžuolas stūkso prie gatvės tarp dviejų sodybinių namų, netoli Svalios upės dešiniojo kranto, apie 0,35 km į dešinę nuo magistralės . Informaciniu ženklu nepažymėtas. Paskelbtas savivaldybės saugomu botaniniu gamtos paveldo objektu 1990 m. 

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – yra 3,90 m
* Aukštis – 28,50 m
* Amžius – neskelbiama

## Nuorodos

* Saugomų teritorijų valstybės kadastras
Titkonių ąžuolas

**Titkonių ąžuolas** – išskirtinio amžiaus ąžuolas, augantis Pasvalio rajone, Titkonių kaime (Vaškų sen.), 4 km į pietryčius nuo Vaškų. Medis stūkso pagrindinės kaime – Titkonių gatvės pakraštyje, prie jo pastatyta informacinė lentelė. 

Šis medis nuo 1990 m. yra savivaldybės saugomas botaninis gamtos paveldo objektas. Kaimo vidury stūksantis ąžuolas dar vadinamas Rusijos imperatorienės Jakaterinos II vardu. Šiam ąžuolui nemažiau kaip 250 metų. Tarpukariu ketinta ąžuolą panaudoti malūno statybai, bet jo pagailėta dėl šio įstabaus grožio. 
 
## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – yra 4,20 m
* Aukštis – 25,0 m
* Amžius – virš 250 metų

## Nuorodos

* Saugomų teritorijų valstybės kadastras  
* Lankytinos vietos Vaškų seniūnijoje
Paskutinis Kristaus gundymas

**Paskutinis Kristaus gundymas** () – režisieriaus Martin Scorsese 1988 m. sukurtas istorinis epas pagal Nikos Kazantsakis to paties pavadinimo kontroversiškai vertinamą romaną. 

## Pagrindiniai aktoriai
: *Aktorius – vaidmuo*
* Wilem Defoe – Jėzus Kristus
* Harvey Keitel – Judas
* Barbara Hershey – Marija Magdalietė
* Verna Bloom – Marija
* Dawid Bowie – Poncijus Pilotas
## Apie filmą
Juosta sukurta ne remiantis Biblija, o Nikos Kazantsakio romanu, už kurį autorius buvo ekskomunikuotas. Filme Kristus parodomas kaip dvejojantis žmogus, kuris veda Mariją Magdalietę, susilaukia vaikų ir, sugundytas vaiku apsimetusio šėtono, netgi atsisako kančios, nulipa nuo kryžiaus ir priima pasiūlymą sulaukti gilios senatvės. 

Režisierius Martinas Scorsese keletą kartų mėgino ekranizuoti romaną, tačiau sulaukdavo didelio religingos visuomenės pasipriešinimo. Jau sukurtas filmas buvo uždraustas ne vienoje šalyje ir sulaukė labai įvairių vertinimų: interneto svetainės „Rotten Tomatoes“ lankytojai jį vertina 83% teigiamų atsiliepimų, visgi tikintieji ir bažnyčia smerkia juostą dėl Biblijos tiesų iškraipymo.

## Apdovanojimai
Vagis (1980 filmas)

**Vagis** () – 1980 m. Italijoje sukurta komedija, apdovanota „David di Donatello“ prizu.

## Pagrindiniai aktoriai
: *Aktorius – vaidmuo*
* Enrico Montesano – Kalebas
* Edwige Fenech – Debora
* Bernadette Lafont – Apula
* Susanna Martinkova – Marta 
* Claudio Cassinelli – Jėzus Kristus

## Turinys

Kalebas – iš Gailėjos kilęs geraširdis sukčius ir vagis. Gerai įvaldęs savo amatą, jis išgirsta apie Jėzaus daromus stebuklus ir nusprendęs, kad šis taip pat naudojasi apgaule bei žmonių patiklumu, ima jį stebėti bei mėginti pakartoti šio darbus...
Visos tamsos spalvos

**Visos tamsos spalvos** () – 1972 m. sukurtas giallo stiliaus filmas. Filmą režisavo Sergio Martino, pagrindinius vaidmenis atliko Edwige Fenech, George Hilton ir George Rigaud.  

## Siužetas

Džeinė Harison, avarijoje praradusi kūdikį, negali atsigauti po sukrėtimo. Kai šiai buvo penkeri, buvo nužudyta jos motina ir dabar moterį kamuoja košmarai ir haliucinacijos.  Bijodama prarasti savo draugą Ričardą, ji pradeda lankytis pas psichiatrą, tačiau žydraakis vyras, persekiojantis ją naktiniuose košmaruose, pasirodo ir realiame gyvenime. 

Džeinės draugė Merė, siūlydama pagalbą, įtikina ją susitikti su šios pažįstamais, kurie gali jai padėti. Taip ji dalyvauja juodųjų mišių apeigose. Netrukus ji jau nebesuvokia kur realybė, kur košmarai: žydraakio vyro persekiojimai nesiliauja, o tarp Ričardo knygų ji randa ir leidinių apie satanizmą.

Kai vienų iš apeigų metu Džeinė nužudo Merę, o ant jos rankos atsiranda senovinį ženklą žyminti tatuiruotė, realybė visiškai susilieja su haliucinacijomis... 

## Pagrindiniai aktoriai
: *Aktorius – vaidmuo*
* Edwige Fenech – Džeinė Harison
* George Hilton – Ričardas Stylas
* Ivan Rassimov – Markas Koganas
* Nieves Navarro – Barbara Harison
* George Rigaud – daktaras Bertonas
* Marina Malfatti – Merė
* Dominique Boschero – Džeinės motina
* Carla Mancini
* Sara Sperati

## Šaltiniai
Putriškių ąžuolas

**Putriškių ąžuolas** – išskirtinio amžiaus ąžuolas, augantis Pasvalio rajone, Vaškų seniūnijoje, Putriškių kaime, 3 km nuo Skrebotiškio. Gali būti pasiekiamas iš kelio , pavažiavus 2,3 km pietų kryptimi, iš kurių paskutiniai 0,5 km nuo paskutinių sodybų – sezoninis lauko keliukas (gali būti suartas). Auga pamiškėje šalia apleistos didelės sodybvietės, apsodintos medžių eilėmis. 

Paskelbtas savivaldybės saugomu botaniniu gamtos paveldo objektu 2000 m. Ąžuolas informaciniu ženklu nepažymėtas. 

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,60 m
* Aukštis – 32,0 m
* Amžius – neskelbiama

## Nuorodos

* Saugomų teritorijų valstybės kadastras
Pasvalio miesto ąžuolas

**Pasvalio miesto ąžuolas** – išskirtinio amžiaus ąžuolas, augantis Pasvalio miesto centre, Nepriklausomybės g. 17, netoli Lėvens ir Svalios santakos, 150 m į pietvakarius nuo Svalios tilto.

Paskelbtas saugomu botaniniu gamtos paveldo objektu Pasvalio rajono savivaldybės tarybos 2000 m. spalio 18 d. sprendimu Nr. 56. Ąžuolas informaciniu ženklu nepažymėtas.
 

## Būklė

Pasvalio ąžuolui augti miesto sąlygomis yra sudėtinga dėl didelės oro, dirvos taršos, pravažiuojančių mašinų sukeliamos vibracijos, kelio remontų. Be to, dalis ąžuolo šaknų uždengtos šaligatvio ir gatvės danga. Gatvės tvarkymo, įvairių komunikacijos tinklų keitimo darbai judina jo šaknis ir trukdo medžiui augti. Bėgant laikui medis iš lėto pradėjo nykti, išplito puviniai ir grybai. 2018 m. pavasarį pasirodė ženklų, kad viršutinė lajos dalis jau sunkiai skleidėsi. Jau sužaliavus apatinei lajos daliai, žymiai vėliau po truputį išsiskleidė ir viršutinė. Po arboristų apžiūros naudojantis akustiniu tomografu buvo įvertinta medžio būklė. Toks prietaisas buvo reikalingas tam, kad būtų patikslintas likusios gyvos medienos storis kamieno viduje, nes medis buvo stipriai pažeistas rudojo puvinio. Nustatyta, kad ąžuolas apniktas keleto rūšių grybais. Vienas jų – valgomoji geltonpintė, kuri sukelia rudąjį puvinį. Dėl šios rūšies puvinio medis praranda lankstumą ir gali lengvai nuo stipresnio vėjo nulūžti. Norint išsaugoti ąžuolą, reikėjo žeminti lają, sumažinti medžio svorį ir spaudimą į kamieno apačią, kad vėlesniais metais jis neišlūžtų. Atlikti tvarkymo darbai: pašalintos nudžiūvusios viršutinės šakos, patrumpintos medį išbalansuojančios ir kitos nebegyvos šakos, sumažinta laja. Ateityje numatyta lają dar žeminti ir mažinti.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,25 m (4,0 m aukštyje šakojasi į 2 atšakas)
* Aukštis – 20,0 m
* Amžius – neskelbiama

Dar vienas, didelis saugotinas medis auga Pasvalio kultūros ir poilsio parke. Tai 80 cm skersmens paprastasis ąžuolas, vietinių vadinamas *Vytauto ąžuolu*.

## Šaltiniai
Žmona atostogose... meilužė mieste

**Žmona atostogose... meilužė mieste** () – 1980 m. itališka erotinė komedija.

## Siužetas

Andrea Damiani – prekyba mėsa besiverčiantis verslininkas, besiblaškantis tarp žmonos Valerijos ir meilužės Džiulijos. Išsiuntęs žmoną atostogauti ir pažadėjęs atvykti po keleto dienų, Andrea lieka mieste su meiluže, net neįtardamas, kad Valerija niekur neišvyko, o nuvažiavo į pasimatymą su grafu Džovaniu La Kareta, kuris iš tiesų yra apsimetėlis jos vyro pavaldinys.

Po keleto dienų Andrea su žmona susitinka kurorte, tačiau iš paskos savo meilužius atseka Džulija ir Džovanis...

## Pagrindiniai aktoriai
: *Aktorius – vaidmuo*
* Edwige Fenech – Džiulija
* Barbara Bouchet – Valerija Damiani
* Renzo Montagnani – Andrea Damiani
* Lino Banfi – Pepino
* Tullio Solenghi – Džovanis La Kareta
* Marisa Merlini
Trijntje Oosterhuis

**Judith Katrijntje „Trijntje“ Oosterhuis** (g. 1973 m. vasario 5 d. Amsterdame) – olandų pop ir džiazo dainininkė.

## Biografija

1990-aisais su savo broliu Tjeerd Oosterhuis suformavo grupę Total Touch ir jau 1991 metais dalyvavo *Grote Prijs van Nederland*, svarbiausiame muzikantų mėgėjų konkurse Nyderlanduose.

1995 m. Total Touch pasirašė sutartį su įrašų kompanija „BMG Music“, o 1996-aisiais grupė išleido debiutinį albumą „Total Touch“. Albumo pirmasis singlas „Touch Me There“, tapo vasaros hitu ir tapo platininiu, per pirmąjį mėnesį buvo parduota daugiau nei 100 000 kopijų. Kitas grupės albumas „This Way“ taip pat tapo sėkmingu, nors buvo ne taip gerai žinomas tarptautiniu mastu. 2001 metais grupės nariai nusprendė eiti savais keliais. Trijntje pradėjo solinę karjerą.

2003 m. kovo mėn. Trijntje išleido debiutinį solinį albumą „Trijntje Oosterhuis“, tačiau sėkmės nesulaukė. 2004 metais atlikėja pasirašė sutartį su „Blue Note Records“ ir išleido koncertinį albumą „Strange Fruit“. Šis albumas gavo kritikų pripažinimą, ir Trijntje pagaliau pavyko pasiekti šlovę už savo šalies ribų.

Atlikėja turi du sūnus – Jonas (g. 2004 m.) ir Marijn Benjamin (g. 2006 m.).

## Nuorodos

* Oficiali svetainė
*
Sofia Mestari

**Sofia Mestari** (g. 1980 m. rugsėjo 27 d. Kasablankoje) – iš Maroko kilusi prancūzų dainininkė.

## Biografija

Sofia Mestari gimė 1980 m. rugsėjo 27 d. Kasablankoje, Maroke. Sulaukusi 10-ties, su savo šeima persikėlė į Paryžių.

2000 metais atlikėja išrinkta atstovauti Prancūzijai 45-ajame „Eurovizijos“ dainų konkurse, kuris vyko gegužės 13 dieną Stokholme. Konkurse atlikusi dainą „On aura le ciel“, surinko vos 5 taškus ir užėmė priešpaskutinę – 23 vietą.

Po dalyvavimo „Eurovizijoje“, Sofia išleido debiutinį albumą „On aura le ciel“.

2008 m. duetu su atlikėja Assia įrašė singlą „De l’autre côté de la mer“.

## Diskografija
* *On aura le ciel* (2000)
* *En plein cœur de la nuit* (2003)
* *La vie en entier* (2008)
* *A la croisée des chemins* (2011)

## Nuorodos
* Daina ''On aura le ciel''

|-
Judo bučinys (1998 filmas)

**Judo bučinys** () – 1998 m. JAV sukurtas trileris.

## Pagrindiniai aktoriai
: *Aktorius – vaidmuo*
* Carla Gugino – Koko Čavez
* Simon Baker – Jaunėlis Armstrongas
* Emma Thompson – FTB agentė Sedė Hokins
* Alan Rickman – detektyvas Deividas Frydmanas
* Gill Bellows – Lizardas
* Til Schweiger – Rubenas Rubenbaueris
* Hal Holbrook – senatorius Rupertas Hornbekas
* Greg Wise – Benas Daisonas

## Turinys

Koko Čavez ir Jaunėlis Armstrongas – smulkiais nusikaltimais besiverčianti porelė. Nusprendę, kad tokia veikla mažai pelninga, jie nusprendžia pagrobti kompiuterių genijų Beną Daisoną ir pareikalauti už jį 4 milijonų dolerių išpirkos. Į pagalbą pasitelkiami dar du nusikaltėliai – Lizardas ir Rubenas – tačiau planas vos nežlunga, kai Koko nušauna liudininke tapusią moterį. Netrukus paaiškėja, kad žuvusioji – senatoriaus Hornbeko žmona ir nusikaltimui tirti metamos didelės FTB ir policijos pajėgos.

Gilindamiesi į bylą, tyrėjai gauna įrodymų, kad pagrobtasis ir žuvusioji buvo meilužiai, tačiau apie tai nieko nenorintis girdėti senatorius pasiunčia samdomą žudiką, kad šis susidorotų su nusikaltėliais. Įtardami, kad žmogžudystė galėjo būti neatsitiktinė, šie stengiasi užkirsti kelią galimam senatoriaus kerštui, tuo tarpu į kampą įvarytame pagrobėjų būryje atsiranda išdavikas, pasirengęs išduoti savo draugus dėl asmeninio saugumo...

## Apdovanojimai
* „Cognac Festival du Film Policier“ – kritikų apdovanojimas 
* „Pari Film Festival“ – „Grand Prix“ apdovanojimas
Elektra Luxx

**Elektra Luxx** – 2010 m. JAV sukurta komedija apie pornografinių filmų aktorę, kuri, sužinojusi esanti nėščia, baigia karjerą ir pradeda skaityti paskaitas namų šeimininkėms sekso tema. 

Interneto svetainė „Rotten Tomatoes“ juostą vertina 28% teigiamų atsiliepimų.

## Pagrindiniai aktoriai
: *Aktorius – vaidmuo*
* Joseph Gordon-Levitt – Bertas Rodrigesas
* Carla Gugino – Elektra Luxx / Selija
* Ermahn Ospina – Džimis
* Kathleen Quinlan – Rebeka
* Lucy Punch – Dolores
* Marley Shelton – Kora
Mikalojus Pacas (1527—1585)

**Mikalojus Pacas ** (apie 1527–1585 m.) – LDK valstybinis ir religinis veikėjas, valdovo sekretorius, Kyjivo vyskupas (1557–1584), Smolensko kaštelionas (1584 gegužė–1585 m.).

## Biografija
Lietuvos didikų Pacų giminės atstovas, dvigubos lelijos („Gozdavos“) herbo savininkas. Palenkės vaivados Mikalojaus Jurgaičio Paco ir kunigaikštytės Aleksandros Alšėniškės sūnus. Broliai – Vitebsko vaivada Stanislovas, Smolensko kaštelionas Dominykas ir Vilniaus kaštelionas Povilas.

Iš pradžių užėmė valdovo sekretoriaus pareigybę. 1557 metais iš Lenkijos karaliaus ir Lietuvos didžiojo kunigaikščio Žygimanto Augusto Mikalojus Pacas nominuotas į Kyjivo vyskupus, bet nebuvo Romos popiežiaus patvirtintas. Liublino unijos sudarymo šalininkas (1569). Vėliau perėjo iš Romos katalikybės į evangelikų reformatų (kalvinistų) tikėjimą, nors ir išsaugojo vyskupo vietą Abiejų Tautų Respublikos senate. 1582 metais spaudžiant karaliui buvo priverstas atsisakyti vyskupo pareigų, tačiau dokumentuose juo ir toliau vadinamas iki 1584, kada gegužę Stepono Batoro paskirtas Smolensko kaštelionu.

## Išnašos
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.
* Urzędnicy Wielkiego Księstwa Litewskiego. Spisy, tom IV: Ziemia smoleńska i województwo smoleńskie. XIV-XVIII wiek. Pod redakcją Andrzeja Rachuby / opr. Lulewicz H., Rachuba A., Romaniuk P. P. / Wydawnictwo DiG, Warszawa 2003
* Urzędnicy centralni i dostojnicy Wielkiego Księstwa Litewskiego XIV-XVIII wieku. Spisy. Tom XI. Pod redakcją Antoniego Gąsiorowskiego, opr. Lulewicz H. i Rachuba A. / Biblioteka Kórnicka, Kórnik, 1994

|-
Bloga kompanija

**Bloga kompanija** () – 1972 m. JAV sukurtas vesternas, kurios scenarijus buvo nominuotas „Writers Guild of America“ apdovanojimui. Filmas, kuriame Laukiniai Vakarai rodomi be įprastos romantikos, interneto svetainėje „Rotten Tomatoes“ vertinamas 91% teigiamų atsiliepimų.

## Siužetas

JAV, pilietinis karas. Grupė jaunuolių, vengiančių šaukimo į kariuomenę, keliauja į Vakarus. Po keleto nesėkmių, praradę pinigus, susidūrę su Didžiojo Džo plėšikais ir žuvus vienam iš gaujos, būrys subyra: vienas nuvažiuoja pakeleivingu diližanu, broliai Loganai apiplėšia kitus du ir palieka šiuos prerijose tik su mulu. 

Likę dviese Driu ir Džeikas taip pat netrukus susipyksta, nes sužeista koja Džeikas savo bendrakeleiviui ima atrodyti nenaudingas ir nereikalingas. Po keleto dienų jiedu randa pakartus brolius Loganus, o dar kartą susidūrę su plėšikais, stoja su jais į kovą. Po sėkmingai pasibaigusio susišaudymo, Džeikas, įtardamas draugą pasisavinus pinigus, palieka Driu. Šis pasiekia miestą ir prisideda prie šerifo, medžiojančio Didįjį Džo. Kai gauja sutriuškinama, tarp sučiuptų nusikaltėlių Driu sutinka ir Džeiką. Atleidęs jam, Driu nesėkmingai bando įkalbėti šerifą paleisti draugą, o paskui kartu su juo pabėga.

## Pagrindiniai aktoriai
: *Aktorius – vaidmuo*
* Jeff Bridges – Džeikas Ramzis
* Barry Brown – Driu Diksonas
* Jim Davis – Maršalas
* David Huddleston – Didysis Džo
* John Savage – Lonis 
* Damon Douglas – Džimas Bobas Loganas

## Šaltiniai
Kairiarankis šaulys

**Kairiarankis šaulys** () – 1958 m. JAV sukurtas nespalvotas vesternas apie garsų Laukinių Vakarų nusikaltėlį Bilį Kidą.

## Pagrindiniai aktoriai
: *Aktorius – vaidmuo*
* Paul Newman – Bilis Kidas
* Lita Milan – Čelsa
* John Dehner – Patas Garetas
* James Congdon – Tomas Foliardas
* Robert Anderson – Hilas 
* Colin Keith-Johnson – Džonas Tanstalas 

## Turinys

Džonas Tanstalas, su savo kaubojais genantis gyvulius į Linkolno miestą, prerijose sutinka ir priima pas save dirbti jaunuolį vardu Viljamas Boneris (Bilis Kidas). Šis dėkingas Džonui už suteiktą darbą, tačiau jiems priartėjus prie Linkolno, Džoną nužudo vietinis korumpuotas šerifas. Bilis nusprendžia atkeršyti, tačiau šerifo žmogžudystė padaro jį vienu ieškomiausių nusikaltėlių Laukiniuose Vakaruose...
Šiuraičių–Bilviečio miškai

**Šiuraičių–Bilviečio miškai** – miškų masyvas Vakarų Lietuvoje, Klaipėdos ir Šilutės rajonuose, 2 km į šiaurę nuo Švėkšnos. Priklauso Šilutės miškų urėdijai (Švėkšnos girininkijai). Apima ~17,6 km² plotą.

Masyvą sudaro Šiuraičių, Bilviečio, Skomantų ir Kalkiškės miškai. Būdingas banguotas paviršius. Dirvožemiai – velėniniai jauriniai mažai sujaurėję priesmėliai ir smėliai. Vakariniu pakraščiu teka Veiviržas su intakais Kuisiu, Santakiu ir Ašva, bei šiosios intakais Švėkšnale, Vatina, Vilnučiu.

Medynų sudėtis:
* pušynai – 74 %
* eglynai – 11 %
* beržynai – 10 %
* ąžuolynai – 3 %
* juodalksnynai – 1 %
* baltalksnynai – 1 %

Jaunuolynai sudaro 26 %, pusamžiai medynai 45 %, pribręstantys 18 %, brandūs 11 %.

Šiuraičių–Bilviečio miškuose gyvena šernai, stirnos, briedžiai, sutinkama vilkų, usūrinių šunų, lapių, kiškių, barsukų, kiaunių, bebrų, voverių, ondatrų, slankų, jerubių, tetervinų.

Vakarinis masyvo pakraštys patenka į Veiviržo kraštovaizdžio draustinį. Kalkiškės mišką kerta kelias . Prie miškų įsikūrę kaimai: Šiuraičiai, Skomantai, Jokšai, Lekiai, Bilvietis, Šarkiškiai, Pociai, Jomantai, Kalkiškė, Kalnalis, Stirpeikos.

## Šaltiniai
Legall de Kermeur

**Legalis de Kermeras** (; 1702 m. rugsėjo 4 d.Versalyje, – 1792 m. Paryžiuje) – prancūzų šachmatininkas, stipriausias XVIII amžiaus vidurio Prancūzijos žaidėjas. Fransua Filidoro mokytojas. Užleidęs pirmavimą savo mokiniui, Ledalis de Kermeras iki gyvenimo pabaigos liko antruoju pagal pajėgumą Prancūzijos šachmatininku.

## Tėvai

Legalis buvo kilęs iš Bretanės kilmingos šeimos. Jo tėvas buvo generolas Rene Fransua de Legalis (*Rene Francois de Legall*), motina – *Marie de Saint-Clair Vitart*.

## Šachmatų karjera

Prancūzų enciklopedininkas Denisas Didro savo veikale „Ramo sūnėnas“ apie Legalį rašo, kad jis buvęs pastovus kavinės „Režans“ lankytojas. Legalis de Kermeras laikomas pirmuoju šachmatų profesionalu, kuris ilgus dešimtmečius, iki pat senatvės, kavinėje „Režans“ žaisdavo už pinigus.
Kadangi profesionalo žaidimo lygis buvo aukštesnis, Legalis de Kermeras, priklausomai nuo varžovų žaidimo lygio, suteikdavo jiems lengvatų: pėstininką, figūrą, ar bokštą.

Nuo 1741 m. Legalis treniravo stipriausią XVIII a. antros pusės šachmatininką Fransua Filidorą. Po trejų metų studijų jo mokinys jį nugalėjo. Paskutinis mačas tarp šių varžovų įvyko 1755 m., kuriame Fransua Filidoras įrodė pranašumą prieš savo mokytoją. Sekančius dešimtmečius jis buvo po F. Filidoro antras Prancūzijoje.

Šachmatų istorijoje jis prisimenamas ir kaip kombinacijos „Legalio matas“ kūrėjas. Be šios partijos, daugiau jo partijų neišliko.

## Šaltiniai

## Nuorodos
* Legalis de Kermeras
* Pirmieji Europos čempionai
Mergina pagal iškvietimą

**Mergina pagal iškvietimą** () – režisieriaus Steven Soderbergh sukurta drama, kurioje pagrindinį vaidmenį atliko buvusi pornografinių filmų aktorė Sasha Grey.

## Pagrindiniai aktoriai
: *Aktorius – vaidmuo*
* Sasha Grey – Čelsė / Kristina
* Chris Santos – Krisas
* Philip Eytan – Filipas
* Peter Zizzo – Zizo

## Turinys

Filmo veiksmas vyksta 2008 m. JAV prezidento rinkimų ir finansinės krizės fone. Jame rodoma 5 dienos iš brangiai apmokamos „merginos pagal iškvietimą“ Čelsės gyvenimo. Ji kuria savo interneto puslapį, bendrauja su įvaizdžio kūrėjais, duoda interviu žurnalistui ir net sprendžia investavimo klausimus.

Per tas dienas ji susipažįsta su trumpam iš Los Andželo atvykusiu rašytoju ir susipyksta su savo vaikinu Krisu.
Daktaras Džekilas ir miela ponia

**Daktaras Džekilas ir miela ponia** () – 1979 m. Italijoje sukurta komedija, Robert Louis Stevenson kūrinio „Strange Case of Dr. Jekyll and Mr. Hyde“ parodija.

## Pagrindiniai aktoriai
: *Aktorius – vaidmuo*
* Paolo Villaggio – daktaras Džekilas / misteris Haidas
* Edwige Fenech – Barbara Vimpy
* Gianrico Tedeschi – Džeimsas
* Gordon Michell – Pretorijus
* Paolo Paoloni – profesorius

## Turinys

Piktas ir niekšingas daktaras Džekilas, trokštantis tapti dar didesniu piktadariu, paragauja dėdės pasiūlyto serumo ir tampa geraširdžiu misteriu Haidu. Dar didesnės problemos kyla, kai Haidas pradeda mėginti sutrukdyti Džekilo suplanuotam nusikaltimui Bekingemo rūmuose...
Grethe Ingmann

**Grethe Ingmann** (1938 m. birželio 17 d. – 1990 m. rugpjūčio 18 d.) buvo danų dainininkė.

1956 metais ištekėjo už džiazo gitaristo Jørgen Ingmann, su kuriuo subūrė duetą, kuris netrukus tapo populiarus Skandinavijos šalyse. Po pergalės *Dansk Melodi Grand Prix* konkurse 1963 metais, duetas atstovavo Danijai 1963 m. „Eurovizijos“ dainų konkurse, kur su daina „Dansevise“ užėmė pirmą vietą. Vėliau Grethe sėkmingai dalyvavo *Dansk Melodi Grand Prix* konkursuose 1978–1980 metais.

Pora išsiskyrė 1975 metais. Grethe mirė 1990 metais nuo vėžio.

## Nuorodos

* Daina ''Dansevise''

|-
Baltasis šaltinis

**Baltasis šaltinis** (*Barklainių baltasis šaltinis*) – valstybinis gamtos paminklas, esantis Pasvalio rajone, Daujėnų seniūnijoje, Barklainių kaime, kairiajame Orijos krante, apie 150 m į pietus nuo kelio  (vos pravažiavus Daujėnus). Vieta pritaikyta lankymui: kelyje pastatyta informacinė rodyklė, patogus privažiavimas, tvarkinga šaltinio aplinka, įrengti betoniniai laipteliai, rentinys, kuriuo prateka šaltinio vanduo. Vieta primena svirtinį šulinį – svirties pagalba galima iš rentinio pasisemti vandens. 1985 m. paskelbtas respublikinės reikšmės hidrogeologiniu gamtos paminklu.

Šaltinis unikalus savo aštriu kvapu ir šleikščiu skoniu. Upelio dugno akmenėliai ir pakraščių žolė tokia balta, kad šaltinis pramintas Baltuoju. Jo vanduo skaidrus, bespalvis, turi aštrų sieros vandenilio kvapą, neskanus, nes jame daug sulfatų ir kitų cheminių junginių. 

Pro šaltinį prie pat upelio kranto praeina keliukas, vedantis į Barklainių lauko akmenų poligoną. Kelias buvo nutiestas tiesiai per Baltąjį šaltinį tiesiog jį užpilant. Jo vietoje maždaug  1–1,5 m gylyje skersai kelio įrengtas  vamzdis – iš laukų subėgančio vandens latakas, kuriuo į Oriją, manoma, nuteka ir išplautos cheminės bei organinės dirbamų laukų trąšos. Šaltinis yra prasiveržęs į Orijos krantą iš po supiltų žemių ties kelio vamzdžiu, maždaug  1 m aukštyje, ir vingiuodamas teka beveik 3 m ilgio ir 0,4 m pločio vaga į upelį.

## Geologija

Vanduo išteka iš devono sistemos tatulos svitos gipso klodų, slūgsančių po kvartero nuogulomis 10–15 m gylyje. Šioje vietoje yra tik apatinis, maždaug 14 m storio gipso klodas, sudarytas iš 70 proc. gipso bei 30 proc. dolomito bei dolomitinio mergelio (domerito). Iš šių uolienų zonos išsiveržęs į paviršių vanduo yra labai šaltas, nesiekiantis 10°C.

## Šaltiniai

## Nuorodos

* Saugomų teritorijų valstybės kadastras  
* Barklainių baltasis šaltinis
* Baltasis šaltinis
Jørgen Ingmann

**Jørgen Ingmann** (1925 m. balandžio 26 d. - 2015 m. kovo 21 d.) buvo danų muzikantas iš Kopenhagos, Danijos.

5–6 XX a. dešimtmečiuose dirbo su džiazo smuikininku Svend Asmussen.

Šeštojo dešimtmečio pabaigoje atlikėjas pasivadino *Jørgen Ingmann & His Guitar*. Šiuo sceniniu vardu 1961-aisiais įrašė dainą „Apache“, kuri buvo populiari Kanadoje, JAV ir Vokietijoje.

1956 metais vedė dainininkę Grethe Ingmann, su kuria buvo dueto „Grethe og Jørgen Ingmann“ nariai, o netrukus tapo populiarūs Skandinavijos šalyse. Po pergalės *Dansk Melodi Grand Prix* konkurse 1963 metais, duetas atstovavo Danijai 1963 m. „Eurovizijos“ dainų konkurse, kur su daina Dansevise užėmė pirmą vietą. Su Grethe muzikantas išsiskyrė 1975 metais.

## Nuorodos

* Daina ''Dansevise''

|-
Samhita

**Samhita** ( – „sudėta“) – indiškoje tradicijoje taip vadinamas koks nors tekstų rinkinys. Visų pirma ši sąvoka taikoma pagrindinei, giedamajai Vedų daliai. Samhita priešpastatoma pažodiniam Vedų atlikimui (padapathai) bei aiškinamiesiems tekstams (Brahmanoms, Aranjakoms ir Upanišadoms).

Povediniu laikotarpiu taip pat sukurta nemažai žinomų kūrinių, vadinimų samhita:
* Aštavakragyta – asketo Aštavakros giesmių rinkinys, klasikinis advaita vedantos kūrinys;
* Bhrigu samhita – astrologinių tekstų rinkinys, priskiriamas Bhrigui;
* Brahma samhita – tekstų iš Pančatantros rinkinys, kuriame Brahma šlovina Krišną;
* Garga samhita – asketo Gargos tekstų apie Krišną rinkinys;
* Ajurvedą sudarantys rinkiniai: Sušruta samhita (apie chirurgiją), Kašjapa samhita (apie ginekologiją, pediatriją), Čaraka samhita (bendro pobūdžio) ir kt.
* Šiva samhita – šaivistinis tekstas apie hatha jogą;
* Joga Jadžniavalkija samhita – Jadžniavalkijai priskiriamas jogos tekstas;
* Gheranda samhita – tekstų rinkinys apie hatha jogą.
Petraičių akmuo

**Petraičių akmuo** – valstybinis gamtos paminklas, esantis Pasvalio rajone, Daujėnų seniūnijoje, Petraičių vienkiemyje, 2,5 km į rytus nuo Daujėnų. Pasiekiamas pasukus iš kelio  Daujėnuose į Liukpetrio gatvę, toliau tiesiai žvyrkeliu. Stambus riedulys atsiveria beveik visu ūgiu kairėje kelio pusėje, supamas miško. Link jo ir aplinkui įrengtas lauko akmenų grindinys. 

Akmuo yra 4,5x3x2,5 m dydžio, rudas su pilku atspalviu. 1987 m. paskelbtas respublikinės reikšmės gamtos paminklu.

## Šaltiniai

## Nuorodos

* Saugomų teritorijų valstybės kadastras
Džovanona, platūs klubai

**Džovanona, platūs klubai** () – 1973 m. itališka erotinė komedija

## Siužetas

Po to, kai dėl taršos uždaroma sūrio gamykla, šios šeimininkas nusamdo įspūdingos figūros prostitutę, kad ši suviliotų sprendimus priimančius politikus...

## Pagrindiniai aktoriai
: *Aktorius – vaidmuo*
* Edwige Fenech – Džovanona
* Pippo Franco – Mario Albertini
* Gigi Ballista – La Nočė
* Riccardo Garrone
* Sandro Merli
* Francesca Romana Coluzzi
Donžuano meilužės

**Donžuano meilužės** () – 1971 m. sukurta erotinė nuotykių komedija.

## Siužetas

Garsaus viliotojo Donžuano „pergalės“ pabodo kilmingoms Ispanijos šeimoms ir šios apskundžia jį karaliui. Donžuanas ištremiamas į Maroką, kurio sultonas susirūpina savo haremo saugumu.  Sultonas susidraugauja su tremtiniu ir papasakoja jam apie vienoje pilyje gyvenančią princesę Aišą, kuri atstūmė visus jai besipiršusius vyrus. Suintriguotas Donžunas nusprendžia keliauti į jos pilį.

## Pagrindiniai aktoriai
: *Aktorius – vaidmuo*
* Robert Hoffmann – Donžuanas
* Barbara Bouchet – Esmeralda
* Ira Von Furstenberg – Izabelė Gonzales
* Annabella Incontrera – Magdalena
* Lucretia Love – Kipro karalienė
* Edwige Fenech – Aiša 
* Jose Calvo – sultonas Selimas
Stanislovas Pacas

**Stanislovas Pacas** (apie 1525–1588) – LDK valstybinis ir karinis veikėjas, Lietuvos didysis pastalininkis (1552–1566 m.), Vitebsko vaivada (1566–1588 m.), Suražo, Veližo ir Trabos seniūnas.

## Biografija

Lietuvos didikų Pacų giminės atstovas, dvigubos lelijos („Gozdavos“) herbo savininkas. Palenkės vaivados Mikalojaus Jurgaičio Paco ir kunigaikštytės Aleksandros Alšėniškės sūnus. Broliai – Kyjivo vyskupas ir Smolensko kaštelionas Mikalojus (m. 1585), Smolensko kaštelionas Dominykas (m. 1578) ir Mstislavlio vaivada bei Vilniaus kaštelionas Povilas (m. 1595). Taip pat Stanislovas Pacas turėjo 3 seseris: Jadvygą, Aleksandrą ir Teodorą.

1552 metais Stanislovas Pacas gavo Lietuvos didžiojo pastalininkio pareigybę, o 1566 metais buvo paskirtas Vitebsko vaivada. Kovų su totoriais ir Livonijos karo dalyvis. 1568 metais Vitebsko vaivada Stanislovas Pacas vadovavo Vitebsko gynime nuo Rusijos armijos.

## Šeima ir vaikai

Buvo vedęs Kristiną Chodkevičiūtę, Vilniaus kašteliono Jeronimo Chodkevičiaus (apie 1500–1561) ir Onos Šemetaitės (m. 1563) dukterį. Vaikai:

* Jurgis Pacas (apie 1560–1608)
* Samuelis Pacas (apie 1570–1598)
* Barbora, 
* Kotryna, 
* Elžbieta

## Genealogija

## Nuorodos
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.

|-
Taste the Pain

**Taste the Pain** – grupės „Red Hot Chili Peppers“ daina iš albumo „Mother's Milk“. Taip pat ji buvo išleista kaip trečiasis singlas, skirtas pareklamuoti albumą. Dainai buvo išleistas ir vaizdo klipas. Kartu single pasirodė ir dainos „Show Me Your Soul“ bei „Millionaires Against Hunger“.

Kadangi daina buvo įrašyta dar prieš būgnininkui Chad Smith ateinant į grupę, įraše groja Philip „Fish“ Fisher. Taip pat grupės bosistas Flea groja trimitu.

Nors daina buvo populiarus singlas, grupė ją retai grodavo gyvai ir ji apskritai nebuvo grota nuo „Mother’s Milk“ turo.

## Dainos
;7" reklaminis radijo singlas (1989)
# „All For Love“ (atlieka Nancy Wilson)
# „Taste the Pain“ (atlieka Red Hot Chili Peppers)

;„Unbridled Funk and Roll 4 Your Soul!“ riboto tiražo CD singlas (1989)
# „Taste the Pain“ (albumo versija)
# „Millionaires Against Hunger“
# „Castles Made of Sand (koncertinis įrašas)
# „Higher Ground“ (Daddy-O Mix)“

;1990 JK CD singlas (1990)
# „Taste The Pain“ (singlo versija)
# „Taste The Pain“ (albumo versija)
# „Show Me Your Soul“
# „Nevermind“

;12" singlas (1990)
# „Taste The Pain“ (albumo versija)
# „Show Me Your Soul“
# „If You Want Me To Stay“
# „Nevermind“

;7" Singlas (1990)
# „Taste The Pain“ (albumo versija)
# „Show Me Your Soul“

;7" riboto tiražo singlas (1990)
# „Taste The Pain“ (albumo versija)
# „Show Me Your Soul“
# „Castles Made of Sand“ (koncertinis įrašas)

;7" reklaminis singlas (1990)
# „Taste The Pain“ (albumo versija)
# „Castles Made of Sand“ (koncertinis įrašas)
# „Special Secret Song Inside“ (koncertinis įrašas)
# „F.U.“ (koncertinis įrašas)
Alytaus Piliakalnio progimnazija

**Alytaus Piliakalnio progimnazija** – dieninė, savarankiško mokymosi bendrojo lavinimo mokykla Alytuje, Jiezno g. 1, vykdanti pradinio, pagrindinio ir papildomo ugdymo programas lietuvių kalba. Įstaigos kodas 191055865. Steigėjas Alytaus miesto savivaldybės taryba.

## Istorija
Alytaus Piliakalnio progimnazija yra Pirmajame Alytuje, seniausioje miesto dalyje. Mokyklos istorija siekia 1916 metus, kai kunigo Konstantino Paulavičiaus iniciatyva I Alytuje atidaryta pirmoji lietuviška pradinė mokykla. 1949 m. ji reorganizuota į septynmetę, nuo 1956 m. Alytaus 4-oji vidurinė mokykla.

1994 m. mokyklai suteiktas Alytaus miesto istoriją menančio Piliakalnio vardas. 2009 m. reorganizuota į pagrindinę mokyklą, nuo 2014 m. rugsėjo 1 d. progimnazija.

## Direktoriai

* 1956–1958 m. Regina Žepkaitė
* m. Vytautas Mockevičius
* m. Ona Žvaliauskienė
* 1977–2006 m. Algimantas Grauželis
* 2006–2015 m. Laima Vincė Kirkliauskienė
* 2015 m. Vilma Masionienė (l.e.p.)
* nuo 2015 m. spalio Regina Špukienė

## Žymūs mokiniai
* Zenonas Baubonis, archeologas
* Donatas Dundzys, paralimpietis
* Algirdas ir Remigijus Gataveckai, menininkai

## Nuorodos
* Mokyklos svetainė
* Apie mokyklą (''aikos.smm.lt'')
Čeliadzė

**Čeliadzė** () – miestas pietų Lenkijoje, šalia Katovicų ir Sosnoveco. Įsikūręs Silezijos aukštumose. Per miestą teka Brynica (Vyslos intakas). Miesto plotas – 16 km². Ribojasi su Bendzinu, Sosnovecu, Katovicais ir Silezijos Semianovicais.

Nuo 1999 m. priklauso Silezijos vaivadijai. Prieš tai buvo Katovicų vaivadijoje. Čeliadzėje gyvena 33 556 žmonės (2010 m. duomenys). Įeina į Silezijos metropoliją, kurioje gyvena apie 5 294 000 gyventojų.

## Istorija
Pirmą kartą paminėta 1228 m. Gyvenvietė taip pat minima 1243 m., vadinta *Celad*. Miestas įkurtas XIII a. 1262 m. suteiktas miesto statusas. 1434–1790 m. priklausė Sevežo kunigaikštystei. XIX a. tapo svarbiu kasybos centru.

## Miestų partnerystė
*  Auby, Prancūzija
*  Žydačivas, Ukraina
*  Viesytė, Latvija
*  Varpalota, Vengrija

## Galerija

Czeladź, Pałac Saturna (termy rzymskie).jpg|Saturno rūmai
Fontanna przed Pałacem Saturna.jpg|Saturno rūmų fontanas
Muzeum Saturna.jpg|Saturno muziejus
Ogólny widok kościoła w Czeladzi.jpg|Šv. Stanislovo bažnyčia
Lado Leskovar

**Lado Leskovar** (g. 1942 m. kovo 23 d. Liublianoje) – Slovėnijos dainininkas, aktorius, žurnalistas ir politikas.

Lado savo karjerą pradėjo kaip aktorius. Kine debiutavo 1951 metais, filme „Kekec“ atlikęs epizodinį vaidmenį. Vėliau Lado gavo žymesnius vaidmenis tokiuose filmuose kaip „Grajski biki“ (1967) ir „Kade po dozdot“ (1967). 1963-aisiais išleido pirmąjį EP albumą „Bil Sem Mlajši Kakor Ti“.

Lado konkurse „Jugovizija“ (Jugoslavijos atranka į „Euroviziją“) pirmą kartą dalyvavo 1965 metais, su dainomis „Sonata“ ir „Vetar s planine“, tačiau nelaimėjo. Atlikėjas antrą kartą dalyvavo kitąmet, tačiau ir šį kartą nesėkmingai. Atrankos konkursą jam pavyko laimėti tik iš trečio karto – 1967 metais, su kūriniu „Vse rože sveta“. 1967 m. Eurovizijos dainų konkurse Lado su 7 taškais užėmė aštuntą vietą.

Nuo 1980 m. Lado dirbo RTV Slovenija žurnalistu. 2008 metais dalyvavo Slovėnijos parlamento rinkimuose.

## Nuorodos
* Lado Leskovar svetainėje *[[Internet Movie Database]]* 

|-
Girniūnų ąžuolas

**Girniūnų ąžuolas** – išskirtinio amžiaus ąžuolas, augantis Pasvalio rajone, Girniūnų kaime, 2 km į šiaurės rytus nuo Pasvalio. Medis keroja už 1,5 km į pietus nuo kelio  arba 0,9 km į šiaurės rytus nuo kelio ,  pakelės sodybos pakraštyje.

Paskelbtas savivaldybės saugomu botaniniu gamtos paveldo objektu Lietuvos Respublikos aplinkos ministro 1999 m. lapkričio 3 d. įsakymu Nr. 345. Ąžuolas pažymėtas informaciniu ženklu. 

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 6,6 m
* Aukštis – 26,0 m
* Amžius – neskelbiama

## Nuorodos

* Saugomų teritorijų valstybės kadastras
Džimo Korbeto nacionalinis parkas

**Džimo Korbeto nacionalinis parkas** (, ) – saugoma gamtos erdvė šiaurės Indijoje, Utarakhando valstijoje, Himalajų priekalniuose (Šivalike), 50 km į šiaurės vakarus nuo Ramnagaro. Plotas 520,8 km². Parkas įkurtas 1936 m. (seniausias šalyje), tada vadintas Heilio nacionaliniu parku. 1954 m. pavadintas Ramgangos, 1957 m. – Korbeto nacionaliniu parku (pavadintas medžiotojo, rašytojo, gamtininko Džimo Korbeto vardu).

Nacionaliniame parke saugomi miškingi Himalajų šlaitai, Ramgangos upės slėnis ir jam būdinga gyvūnija. Vyrauja stambiųjų šorėjų, indinių mangų, tanidinių akacijų miškai. Daugelis čia sutinkamų rūšių yra labai retos ar išnykusios kitur Pietų Azijoje. Svarbiausi saugomi gyvūnai yra bengaliniai tigrai. Iš viso parke gyvena 586 paukščių, 33 driežų, 7 varliagyvių, 36 laumžirgių rūšys. Džimo Korbeto nacionaliniame parke sutinkami laukiniai indiniai drambliai, himalajiniai ir ilgalūpiai lokiai, elniai (aksiai, indiniai muntjakai, zambarai, kiauliniai elniai), leopardai, nendrinės katės, viverinės katės, amūrinės katės, pilkosios indinės mangustos, ūdros, didžiosios kiaunės, himalajiniai goralai, Indijos skujuočiai, laibaliemenės beždžionės, makakos, tigriniai pitonai, krokodilai, gavialai, bankivinės vištos ir kt.

Parke išvystytas ekoturizmas, safariai drambliais.


File:Grasslands at Jim Corbett National Park.jpg|Pievos
File:Corbett NP 2.JPG|Vakarėja virš miškų
File:Bengal-Tiger Corbett Uttarakhand Dec-2013.jpg|Tigras parke
File:Wikisbr in watr4.jpg|Zambarai girdykloje


## Šaltiniai
Banionių akmuo

**Banionių akmuo** – valstybės saugomas gamtos paminklas, esantis Panevėžio rajone, Paįstrio seniūnijoje, Kliuokmaniškio kaime. Masyvus riedulys stūkso paribyje su Pasvalio rajonu, už 1 km į pietus nuo Vilkiškių, supamas atvirų dirbamų laukų, paniręs nedideliame tvenkinyje. Pasiekiamas iš kelio , pasukus į Liepų gatvę Vilkiškiuose, toliau – žvyrkeliu.

Prie akmens veda 350 m naujai supilto privažiavimo kelio atšaka. Aplinka prie akmens sutvarkyta, pašalinti augę krūmokšniai. Yra pastatytas naujas betoninis paminklą ženklinantis stulpas. Priešingame krante išsaugotas senas medinis kryžius. Įrengtu tilteliu nueinama iki akmens. Krante yra pakyla, manoma, pastatyta mėgėjų nuo jos šokinėti į vandenį.

Lietuvos Respublikos Aplinkos ministerijos paskelbtas saugomu 1999 m. lapkričio 3 d. įsakymu Nr. 345.

## Istorija

1979 m. vasarą Vidurio Lietuvos šiaurinėje dalyje ledyninėse nuogulose slūgsojusį didžiulį riedulį aptiko dr. Bronius Karmaza, kuris ten darė areogeologinę nuotrauką. Akmuo gulėjo giliai žemėje. Ši teritorija tuo metu priklausė Pasvalio rajono Kriklinių apylinkei, Banionių kaimui, netoli Svalios ištakų. 1977 m. jį bandė iškelti iš dirbamų laukų Panevėžio melioracijos statybos montavimo valdybos melioratoriai.

## Duomenys

Akmens ilgis siekia 6,5–7 m, plotis – 5,5–6 m, jis aukštesnis negu 3 m. Tikslus aukštis nenustatytas, nes akmuo ne visas atkastas. Slūgso duobėje, kurioje susirenka vanduo, iki pusės apsemiantis šį akmenį. Aplink akmenį driekiasi nenuotakios priesmėlingos lygumos vietovaizdis (Mūšos-Nemunėlio moreninė lyguma).

## Nuorodos

* Saugomų teritorijų valstybės kadastras  
* Akmenys – gamtos paminklai
Knock Me Down

**Knock Me Down** – grupės „Red Hot Chili Peppers“ daina iš jų ketvirtojo albumo „Mother's Milk“. Daina 1989 m. rugpjūčio 22 d. buvo išleista kaip antrasis albumą reklamuojantis singlas. Dainai buvo sukurtas ir vaizdo klipas. Kartu single buvo pridėta daina „Millionaires Against Hunger“, kuri buvo įrašyta 1985 m. ir turėjo pasirodyti albume „Freaky Styley“.

Ši daina buvo viena pirmųjų grupės dainų, kurioje daugiau dėmesio skiriama melodijai bei skambesiui. Taip pat visą dainą kartu su vokalistu Anthony Kiedis atlieka ir gitaristas John Frusciante, kurio vokalas skamba netgi garsiau.

Anthony Kiedis, parašęs dainai žodžius, aiškino, jog ši daina apie tai, koks jausmas yra būti priklausomu nuo narkotikų, taip pat, jog ši daina skirta 1988 m. mirusiam buvusiam grupės gitaristui Hillel Slovak atminti.

Nors daina buvo ir išleista kaip singlas, ji nebuvo atlikta gyvai nuo 1990 m.

## Dainos
;CD reklaminis singlas (1989)
# „Knock Me Down“ &ndash; 3:44
# „Millionaires Against Hunger“&ndash; 3:28
# „Fire“ &ndash; 2:03
# „Punk Rock Classic“ &ndash; 1:47

;CD singlo pirmoji versija bei 12" singlas (1989)
# „Knock Me Down“ &ndash; 3:44
# „Punk Rock Classic“ &ndash; 1:47
# „Magic Johnson“ &ndash; 2:57
# „Special Secret Song Inside“ &ndash; 3:16

;7" singlas (1989)
# „Knock Me Down“ &ndash; 3:44
# „Punk Rock Classic“ &ndash; 1:47
# „Pretty Little Ditty“ &ndash; 1:37

;7" antroji versija (1989)
# „Knock Me Down“ &ndash; 3:44
# „Punk Rock Classic“ &ndash; 1:47
# „Pretty Little Ditty“ &ndash; 1:37

;7" trečioji versija (1989)
# „Knock Me Down“ &ndash; 3:44
# „Punk Rock Classic“ &ndash; 1:47
# „Magic Johnson“ &ndash; 2:57
# „Special Secret Song Inside“ &ndash; 3:16

;12" singlas (1989)
# „Knock Me Down“ &ndash; 3:44
# „Millionaires Against Hunger“ (Previously Unreleased) &ndash; 3:28
# „Fire“ &ndash; 2:03
# „Punk Rock Classic“ &ndash; 1:47

;CD singlo antroji versija (1989)
# „Knock Me Down“ &ndash; 3:44
# „Magic Johnson“ &ndash; 2:57
# „Punk Rock Classic“ &ndash; 1:47
# „Jungle Man“ &ndash; 4:08

;7" Australijos singlas (1989)
# „Knock Me Down“ &ndash; 3:35
# „Show Me Your Soul“ &ndash; 4:20

## Kūrybinė grupė

* Anthony Kiedis – vokalas
* John Frusciante – gitara, vokalas
* Flea – bosinė gitara
* Chad Smith – būgnai

;Kiti muzikantai

* Vicki Calhoun – papildomi vokalai
Lodzės Aleksandruvas

**Lodzės Aleksandruvas** () – miestas Lodzės vaivadijoje, Lenkijoje. Priklauso Lodzės aglomeracijai. 20 684 gyventojai (2008 m. duomenys).

## Istorija
Gyvenvietė įkurta XIX a. pradžioje, Rafaelio Bratoševskio (). Urbanistinio plano autorius buvo austras Bernardas von Šutenbachas (). Siekiant įgyti valdžios simpatijas, Bratoševskis miestelį pavadino Rusijos Aleksandro I garbei. 1822 m. suteiktos miesto teisės.

1910 m. sujungtas tramvajaus linija su Lodze. 1991 m. buvo panaikinta.

Aleksandruvas buvo trijų religijų ir trijų kultūrų centru. Vokiečiai (protestantai), žydai ir lenkai (katalikai), amatininkai dirbo fabrikuose. Iki 1945 m. turtingiausią ir gausiausią etninę bendruomenę sudarė vokiečiai.

## Galerija

1004 Ratusz Miejski Aleksandrów Łódzki.jpg|Miesto rotušė
0912 Tram in Aleksandrów Łódzki EZG.jpg|Išlikę tramvajaus bėgiai